Ek is tans in Ierland, in 'n baie klein dorpie genaamd Coolaney, by my tannie en haar man en hul twee klein dogtertjies, vir 'n vinnige kuier van vier dae.
My tyd weg van die huis is tot dusver heel dol; ek en J probeer om maande se gesprekke en reise en kuiers in te pas in 'n paar weke, en tussendeur het ons beide tesisse wat nie hulself gaan klaarskryf nie.
Donder, wat 'n mondvol. Ek moet vir eers stop, en gaan lasagne maak vir my familie. Deel twee volg binnekort. Dis goed om terug te wees.
O ja, ek wou nog s^e na aanleiding van die kondensmelk en Marie se opmerking, ek het eendag so 15 jaar gelede in 'n weird keffie in Bredasdorp 'n verskriklik lekker shrimp cocktail ge"eet. Baie 70's, ek weet, maar lipafleklekker. Daar was 'n heerlike soet-surerige sousie daaroor, maar ek kon proe dis nie mayonnaise nie. Ag jirre, toe maak ek die fout om vir die vrou te vra wat is in daai sousie, en onder andere was daar room, melk, cottage cheese, suurlemoen, tamatiesous en kondensmelk in. Ek moet se^ dit het die hele ding vir my vreeslik gespoil, ek het skoon gegril. Maar tog was dit vir my lekker VOOR ek dit geweet het, so nou weet ek nie of dit sielkundig of pretensie of wat is nie. Dalk kan mens selfs 'n stukkie filosofie daaroor pleeg.